CELEX: 32020Y0429(01)
Language: bg
Date: 2020-03-20 00:00:00
Title: Решение на Европейския съвет за системен риск от 20 март 2020 година за изменение на Решение ЕССР/2011/1 за приемане на процедурен правилник на Европейския съвет за системен риск (ECCP/2020/3) 2020/C 140/04

29.4.2020   
               
               
                  BG
               
               
                  Официален вестник на Европейския съюз
               
               
                  C 140/5
               
            
         РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
         от 20 март 2020 година
         за изменение на Решение ЕССР/2011/1 за приемане на процедурен правилник на Европейския съвет за системен риск (ECCP/2020/3)
         (2020/C 140/04)
         ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
         като взе предвид Договора за функционирането на Европейския съюз,
         като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1), и по-специално член 6, параграф 4 от него,
         като взе предвид Регламент (ЕС) № 1096/2010 на Съвета от 17 ноември 2010 г. за възлагане на Европейската централна банка на специфични задачи, свързани с дейността на Европейския съвет за системен риск (2),
         като има предвид, че:
         
                     (1)
                  
                  
                     На 18 декември 2019 г. беше приет Регламент (ЕС) 2019/2176 на Европейския парламент и на Съвета (3), с който се измени Регламент (ЕС) № 1092/2010. Някои изменения, въведени с Регламент (ЕС) 2019/2176, следва да бъдат отразени с Процедурния правилник на Европейския съвет за системен риск (ЕССР), като се изменят разпоредбите, свързани с членството в Генералния съвет на ЕССР (наричан по-долу „Генералният съвет“), и се направят съответстващи изменения на разпоредбите, свързани с Управителния комитет, Консултативния технически комитет на ЕССР (наричан по-долу „Консултативният технически комитет“) и председателя и заместник-председателя на ЕССР.
                  
               
                     (2)
                  
                  
                     Досега заместник-председателят на Консултативния технически комитет беше избиран измежду членовете на Консултативния технически комитет. Заместник-председателят следва да се избира измежду членовете на Консултативния технически комитет и високопоставени длъжностни лица на органите, представени в Генералния съвет, за да се позволи по-голяма гъвкавост във връзка с избора на заместник-председател.
                  
               
                     (3)
                  
                  
                     Поради това Решение ЕССР/2011/1 на Европейския съвет за системен риск (4), с което се създава процедурният правилник на ЕССР, следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            Решение ЕССР/2011/1 се изменя, както следва:
            
                        1.
                     
                     
                        Член 3 се заменя със следното:
                        
                           „Член 3
                           Членство
                           
                              1.   Ако държава членка, в която националната централна банка не е определеният орган съгласно Директива 2013/36/ЕС на Европейския парламент и на Съвета (*1) или Регламент (ЕС) № 575/2013 на Европейския парламент и на Съвета (*2), е определила представител на високо равнище от определения орган за член на Генералния съвет с право на глас съгласно член 6, параграф 1, буква б) от Регламент (ЕС) № 1092/2010, този определен орган съобщава на секретариата на ЕССР името на съответния представител на високо равнище.
                           
                           
                              2.   Европейската комисия съобщава на секретариата на ЕССР името на представителя си за целите на член 6, параграф 1, буква в) от Регламент (ЕС) № 1092/2010.
                           
                           
                              3.   Националните надзорни органи, националните органи, на които е възложено провеждането на макропруденциалната политика, или националните централни банки – според приложимото в съответствие с член 6, параграф 2, буква а) от Регламент (ЕС) № 1092/2010 – съобщават на секретариата на ЕССР името на съответния представител на високо равнище или – ако е приложимо в съответствие с член 6, параграф 3 от Регламент (ЕС) № 1092/2010 – общия представител, определен за член на Генералния съвет без право на глас.
                           
                           
                              4.   Секретариатът на ЕССР поддържа, актуализира и публикува списък с членовете на Генералния съвет с право на глас и без право на глас. В списъка се посочват имената на членовете и органите, националните централни банки или други институции или комитети, които те представляват. Всяка промяна в този списък се съобщава без забава на секретариата на ЕССР“.
                           
                        
                     
                  
                        2.
                     
                     
                        В член 4 параграф 2 се заменя със следното:
                        
                           „2.   Освен членовете с право на глас, председателя на Надзорния съвет на ЕЦБ, председателя на Единния съвет за преструктуриране и председателя на Икономическия и финансов комитет, от всяка държава членка само един от представителите на високо равнище на национален надзорен орган, на национален орган, на когото е възложено провеждането на макропруденциалната политика, или на национална централна банка, както е посочено в член 6, параграф 2, буква а) от Регламент (ЕС) № 1092/2010, заема място на главната маса при обсъжданията на въпроси, за които лицето е било определено за националния представител на високо равнище; другите национални представители на високо равнище присъстват като наблюдатели. При липсата на общ представител, както е посочено в член 6, параграф 3 от Регламент (ЕС) № 1092/2010, националните представители на високо равнище установяват контакт помежду си и уведомяват секретариата на ЕССР най-малко пет календарни дни преди заседанието на Генералния съвет по кои въпроси от дневния ред на заседанието на Генералния съвет ще участват. Ако не се постигне съгласие по изпълнението на посоченото в член 6,параграф 3 от Регламент (ЕС) № 1092/2010 правило за ротация на съответните представители на високо равнище, националният член на Генералния съвет с право на глас решава преди всяка среша кой национален представител на високо равнище ще заеме място на главната маса при обсъжданията на съответните въпроси и съобщава това на представителите.“
                        
                     
                  
                        3.
                     
                     
                        Член 5 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                                „1.
                                             
                                             
                                                Председателят на ЕССР съставя предварителния дневен ред за редовното заседание на Генералния съвет и го представя, заедно със съответната документация, на Управителния комитет за консултация най-малко осем календарни дни преди заседанието на Управителния комитет. След това председателят представя предварителния дневен ред, заедно със съответната документация, на членовете на Генералния съвет поне десет календарни дни преди заседанието на Генералния съвет. При планирането на работата и при подготовката на дневния ред на заседанията на Генералния съвет се вземат предвид следните изисквания:
                                                
                                                            а)
                                                         
                                                         
                                                            участието на представители на високо равнище на съответните органи от трети държави съгласно член 4, параграф 6 следва, в съответствие с член 9, параграф 5 от Регламент (ЕС) № 1092/2010, да засяга само въпроси от значение за Съюза, като се изключват случаите, в които може да се обсъжда положението на отделни финансови институции или държави членки;
                                                         
                                                      
                                                            б)
                                                         
                                                         
                                                            членовете, които участват съгласно член 4, параграф 7, може да бъдат помолени да не участват в заседанията на Управителния съвет или в части от заседанията, които се отнасят до конкретни въпроси от дневния ред, ако е възможно да се обсъжда положението на индивидуални финансови институции на Съюза или на държави членки.“;
                                                         
                                                      
                                          
                              
                                    б)
                                 
                                 
                                    параграф 2а се заменя със следното:
                                    
                                                „2a.
                                             
                                             
                                                В рамките на три работни за ЕЦБ дни, след като е получил предварителния дневен ред, всеки член може да представи искане до секретариата на ЕССР за обсъждането на въпрос от дневния ред без участието на представителите на органи на трети държави или на членове, които участват съгласно член 4, параграф 7, ако членът счита, че не са спазени изискванията, посочени в параграф 1, буква а) и/или буква б), според приложимото. Самоличността на члена, направил искането, остава анонимна.“;
                                             
                                          
                              
                                    в)
                                 
                                 
                                    параграф 4 се заменя със следното:
                                    
                                                „4.
                                             
                                             
                                                Председателят на ЕССР представя проекта за протокол на членовете на Генералния съвет за коментари и одобрение чрез писмена процедура най-късно две седмици след заседанието или, ако това не е възможно, преди следващото заседание. След като бъде одобрен, протоколът се подписва от ръководителя на секретариата на ЕССР. Представителите на съответните органи от трети държави и членовете, които участват съгласно член 4, параграф 7, могат да получават и/или коментират само частта от проекта за протокол, която отразява въпросите от дневния ред, в чието обсъждане са участвали.“;
                                             
                                          
                              
                                    г)
                                 
                                 
                                    параграф 5 се заменя със следното:
                                    
                                                „5.
                                             
                                             
                                                Разискванията на Генералния съвет са поверителни. Генералният съвет може да реши да оповести публично обобщение на обсъжданията си, при условие че се зачитат приложимите изисквания за поверителност и че това става по начин, който не допуска идентифицирането на отделни членове на Генералния съвет или на отделни органи, национални централни банки, институции или комитети. Генералният съвет може също да реши да проведе пресконференции след заседанията си.“
                                             
                                          
                              
                  
                        4.
                     
                     
                        В член 6 параграф 2 се заменя със следното:
                        
                           „2.   В съответствие с член 10, параграф 4 от Регламент (ЕС) № 1092/2010 за провеждането на гласуване в рамките на Генералния съвет е необходим кворум от две трети от членовете с право на глас. При липса на кворум председателят на ЕССР може да свика извънредно заседание, на което решенията могат да се вземат при кворум от една трета, като в този случай се прилагат разпоредбите на член 2, параграф 2, второ изречение.“
                        
                     
                  
                        5.
                     
                     
                        Член 7 се изменя, както следва:
                        
                                    а)
                                 
                                 
                                    буква а) се заменя със следното:
                                    
                                                „а)
                                             
                                             
                                                изборният орган се състои от националните членове на Генералния съвет с право на глас ad personam;“
                                                
                                             
                                          
                              
                                    б)
                                 
                                 
                                    буква б) се заменя със следното:
                                    
                                                „б)
                                             
                                             
                                                председателят на ЕССР отправя покана до членовете на Генералния съвет с право на глас за изборно заседание с предизвестие от не по-малко от 15 календарни дни. Председателят също така отправя искане за изразяване на интерес от допустимите кандидати. Ръководителят на секретариата на ЕССР изпълнява функциите на секретар на изборния орган.“
                                             
                                          
                              
                  
                        6.
                     
                     
                        Член 8 се заменя със следното:
                        
                           „Член 8
                           Членство
                           
                              1.   Националните членове на Генералния съвет с право на глас са допустими кандидати за избора на четиримата национални членове на Управителния комитет, посочени в член 11, параграф 1, буква в) от Регламент (ЕС) № 1092/2010.
                           
                           
                              2.   Отчитайки броя на участващите държавите членки съгласно определението в член 2, точка 1 от Регламент (ЕС) № 1024/2013 и на държавите членки, които не са участващи, към момента на избора, изборният орган, съставен от националните членове на Генералния съвет с право на глас, определя съответно броя на членовете на Управителния комитет от участващи и неучастващи държави членки, посочени в член 11, параграф 1, буква в) от Регламент (ЕС) № 1092/2010. За тази цел изборният орган закръгля нагоре или надолу до най-близкото цяло число.
                           
                           
                              3.   Вземайки предвид определения от изборния орган брой, председателят на ЕССР отправя искане за изразяване на интерес от допустимите кандидати не по-късно от 15 календарни дни преди избора. Председателят на ЕССР представя на изборния орган списъка с кандидатите, съставен на базата на изявленията за изразяване на интерес, които са получени преди откриването на заседанието, свикано за избора.
                           
                           
                              4.   Председателят организира едно или две тайни гласувания, вследствие на които допустимите кандидати, получили най-голям брой гласове, се избират в съответствие със съотношението по параграф 2. В случай на равен брой гласове се провеждат последователни гласувания. Когато гласуват, членовете на изборния орган се стремят да осигурят балансирано представителство на държавите членки.
                           
                           
                              5.   За избора на всеки от четиримата национални членове, посочени в член 11, параграф 1, буква в) от Регламент (ЕС) № 1092/2010, е необходимо обикновено мнозинство от гласовете на членовете на изборния орган, които присъстват на заседанието.“
                           
                        
                     
                  
                        7.
                     
                     
                        Член 9 се изменя, както следва:
                        
                                    а)
                                 
                                 
                                    параграф 2 се заменя със следното:
                                    
                                                „2.
                                             
                                             
                                                Управителният комитет взема решение относно датите на заседания си по съвместно предложение на неговия председател и първия заместник-председател на ЕССР. Редовните заседания по правило се провеждат в рамките на четирите седмици, предшестващи заседанието на Генералния съвет.“;
                                             
                                          
                              
                                    б)
                                 
                                 
                                    параграф 4 се заменя със следното:
                                    
                                                „4.
                                             
                                             
                                                Председателят на Управителния комитет и първият заместник-председател на ЕССР могат също така да поканят, всеки по своя собствена инициатива или по предложение на други членове на Управителния комитет, други лица да присъстват на заседанията на Управителния комитет, когато това е уместно и при спазване на изискванията за поверителност.“;
                                             
                                          
                              
                                    в)
                                 
                                 
                                    параграф 5 се заменя със следното:
                                    
                                                „5.
                                             
                                             
                                                Ако член на Управителния комитет не е в състояние да присъства на заседание, може да му бъде назначен писмено заместник. Председателят на Консултативния научен комитет се замества по правило от един от двамата заместник-председатели на Консултативния научен комитет. Заместник-председателят на Консултативния технически комитет е заместник на председателя на Консултативния технически комитет. Тези промени се съобщават писмено на ръководителя на секретариата на ЕССР своевременно преди заседанието на Управителния комитет.“
                                             
                                          
                              
                  
                        8.
                     
                     
                        Член 10 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                                „1.
                                             
                                             
                                                Дневният ред за всяко заседание на Управителния комитет се предлага съвместно от председателя и първия заместник-председател на ЕССР и се приема от Управителния комитет в началото на заседанието. Председателят и заместник-председателят на ЕССР съвместно изготвят предварителен дневен ред, който по правило се изпраща заедно със свързаните с него документи на членовете на Управителния комитет най-малко десет календарни дни преди заседанието. Всички членове на Управителния комитет могат да предлагат на председателя и първия заместник-председател на ЕССР въпроси и документи, които да бъдат разгледани от Управителния комитет.“;
                                             
                                          
                              
                                    б)
                                 
                                 
                                    параграф 2 се заменя със следното:
                                    
                                                „2.
                                             
                                             
                                                Управителният комитет разглежда предварително въпросите, включени в предварителния дневен ред за заседанието на Генералния съвет заедно със съответната документация. Управителният комитет осигурява изготвянето на преписките за Генералния съвет и, когато е уместно, предлага варианти или решения. При планирането на работата и при подготовката на дневния ред на заседанията на Генералния съвет се вземат предвид изискванията, посочени в член 5, параграф 1, букви а) и б) според приложимото. Управителният комитет докладва непрекъснато на Генералния съвет относно развитието на дейността на ЕССР.“
                                             
                                          
                              
                  
                        9.
                     
                     
                        Член 13 се изменя, както следва:
                        
                                    а)
                                 
                                 
                                    параграф 2а се заменя със следното:
                                    
                                                „2а.
                                             
                                             
                                                В Консултативния технически комитет участват по един представител на националните централни банки на Исландия и Норвегия, един представител на Министерството на финансите на Лихтенщайн и по един представител на компетентния национален надзорен орган на всяка една от тези държави членки от ЕАСТ.
                                                Председателят на Консултативния технически комитет може също така да покани да участва в заседанията, по своя собствена инициатива или по предложение на един и повече членове на Консултативния технически комитет, представител на високи равнище на определения орган, посочен съгласно член 6, параграф 1, буква б) от Регламент (ЕС) № 1092/2010, и/или представител на високо равнище на национален орган, на когото е възложено провеждането на макропруденциалната политика, съгласно член 6, параграф 2, буква а) от посочения регламент, когато това е уместно и при спазване на изискванията за поверителност.
                                                Председателят на Консултативния технически комитет може също така да покани да участва в заседанията, по своя собствена инициатива или по предложение на един и повече членове на Консултативния технически комитет, представител на високо равнище на съответните органи от трети държави в съответствие с член 9, параграф 5 от Регламент (ЕС) № 1092/2010, когато това е уместно и при спазване на изискванията за поверителност.“;
                                             
                                          
                              
                                    б)
                                 
                                 
                                    параграф 5 се заменя със следното:
                                    
                                                „5.
                                             
                                             
                                                Членовете на Консултативния технически комитет избират заместник-председателя на Консултативния технически комитет. Изборът се провежда чрез тайно гласуване и с обикновено мнозинство от подадените гласове. Допустими кандидати са членовете на Консултативния технически комитет и високопоставени длъжностни лица от институциите, които членуват в ЕССР, Представителят на Консултативния научен комитет не може да бъде избиран за заместник-председател на Консултативния технически комитет. Мандатът на заместник-председателя на Консултативния технически комитет е три години с възможност за подновяване.“;
                                             
                                          
                              
                                    в)
                                 
                                 
                                    параграф 7 се заменя със следното:
                                    
                                                „7.
                                             
                                             
                                                Председателят на Консултативния технически комитет предлага дневен ред най-малко десет календарни дни преди заседанието, изготвен в съответствие с член 13, параграф 3 от Регламент (ЕС) № 1092/2010, и го представя на Консултативния технически комитет за одобрение. Документите по въпросите от дневния ред се предоставят от секретариата на ЕССР на всички членове на Консултативния технически комитет. При планирането на работата и при подготовката на дневния ред на заседанията на Консултативния технически комитет се вземат предвид следните изисквания:
                                                
                                                            а)
                                                         
                                                         
                                                            участието на представители на високо равнище на съответните органи от трети държави съгласно член 13, параграф 2а следва да засяга само въпроси от значение за Съюза, като се изключват случаите, в които може да се обсъжда положението на отделни финансови институции или държави членки;
                                                         
                                                      
                                                            б)
                                                         
                                                         
                                                            представителите на съответните органи от държавите членки на ЕАСТ може да бъдат помолени да не участват в заседанията на Консултативния технически комитет или в части от заседанията, които се отнасят до конкретни въпроси от дневния ред, ако е възможно да се обсъжда положението на индивидуални финансови институции на Съюза или на държави членки.
                                                         
                                                      
                                          В рамките на три работни за ЕЦБ дни след като е получил предварителния дневен ред, всеки представител може да представи искане до секретариата на ЕССР за обсъждането на въпрос от дневния ред без участието на представителите, които участват съгласно член 13, параграф 2а, ако не са спазени изискванията, посочени в параграф 7, буква а) и/или буква б), според приложимото. Самоличността на представителя, направил искането, остава анонимна.“;
                                 
                              
                  
                        г)
                     
                     
                        параграф 8 се заменя със следното:
                        
                                    „8.
                                 
                                 
                                    Консултативният технически комитет се подпомага от секретариата на ЕССР. Ръководителят на секретариата на ЕССР изготвя протоколите от заседанията на Консултативния технически комитет, които се представят за коментари и приемане най-късно две седмици след заседанието или, ако това не е възможно, преди следващото заседание.“
                                 
                              
                  
                        10.
                     
                     
                        В член 14 параграф 1 се заменя със следното:
                        
                           „1.   С Генералния съвет се провежда консултация относно кандидата(ите), подбран(и) от ЕЦБ за длъжността ръководител на секретариата на ЕССР в съответствие с член 3, параграф 2 от Регламент (ЕС) № 1096/2010. Посредством открита и прозрачна процедура Генералният съвет прави оценка дали предварително подбраните кандидати за длъжността „ръководител на секретариата“ притежават необходимите качества, безпристрастност и опит, за да ръководят секретариата. Генералният съвет уведомява Европейския парламент и Съвета достатъчно подробно за процедурата по оценяване и консултация.“
                        
                     
                  
                        11.
                     
                     
                        В член 19 параграф 2 се заменя със следното:
                        
                           „2.   Предупрежденията и препоръките на ЕССР се приемат от Генералния съвет и се подписват от председателя на ЕССР или от ръководителя на секретариата на ЕССР, за да се удостовери съответствието им с решението на Генералния съвет.“
                        
                     
                  
                        12.
                     
                     
                        В член 25 параграф 2 се заменя със следното:
                        
                           „2.   Генералният съвет, Управителният комитет, Консултативният технически комитет и Консултативният научен комитет могат да провеждат публични и непублични изслушвания. Заинтересованите лица като участници на пазара, органи на потребители и експерти от академичните среди, които се интервюират на изслушванията, се подбират по недискриминационен начин с оглед на правилния подход към специфичните ситуации.“
                        
                     
                  
                        13.
                     
                     
                        В член 27 параграф 1 се заменя със следното:
                        
                           „1.   Правните инструменти на ЕССР се приемат от Генералния съвет и се подписват от председателя на ЕССР или от ръководителя на секретариата на ЕССР, за да се удостовери съответствието им с решението на Генералния съвет.“
                        
                     
                  
                        14.
                     
                     
                        В член 28 параграф 2 се заменя със следното:
                        
                           „2.   Споразуменията, посочени в член 8, параграф 4 и член 16, параграф 3 от Регламент (ЕС) № 1092/2010, както и всички други споразумения с други институции или органи, отнасящи се до обмена на информация, включително поверителна информация, се одобряват от Генералния съвет и се подписват от името на ЕССР от председателя на ЕССР.“
                        
                     
                  
         
            Член 2
            Влизане в сила
            Настоящото решение влиза в сила на 24 март 2020 г.
         
         
            Съставено във Франкфурт на Майн на 20 март 2020 година.
            
               Francesco MAZZAFERRO
               
                  Ръководител на секретариата на ЕССР
               
               
                  от името на Генералния съвет на ЕССР
               
            
         
         
            (1)  ОВ L 331, 15.12.2010 г., стр. 1.
         
            (2)  ОВ L 331, 15.12.2010 г., стр. 162.
         
            (3)  Регламент (ЕС) 2019/2176 на Европейския парламент и на Съвета от 18 декември 2019 г. за изменение на Регламент (ЕС) № 1092/2010 за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (ОВ L 334, 27.12.2019 г., стр. 146).
         
            (4)  Решение ЕССР/2011/1 на Европейски съвет за системен риск от 20 януари 2011 г. за приемане на процедурен правилник на Европейския съвет за системен риск (OВ C 58, 24.2.2011 г., стр. 4).
         
            (*1)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).
         
            (*2)  Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).